
Участници:

Мъже
Жени



Деца
Мел
Шер 



Сара
Мъри 
Дион
Шон
Тай
Г-н Хол
Амбър
Джош
Г-ца Гайст
Лукас
Момиче 1, 2
НАДПИС
БАРОВКИ

УЧАСТВАТ
РЕЙЧЪЛ БЛАНЧАРД

СТЕЙСИ ДАШ


ДОНАЛД АДИСЪН ФЕЙЗЪН


ИЛАЙЗА ДОНОВАН


ДЕЙВИД ЛАШЪР


ТУИНК КАПЛАН


МАЙКЪЛ ЛЪРНЪР в ролята на Мел


И  УОЛЪС ШОУН в ролята на г-н Хол

ПО ИДЕЯ НА
ЕЙМИ ХЕКЪРЛИНГ
Шер
* Достатъчно умна съм, за да знам, че съм родена със сребърна лъжичка в устата. Имам страхотен живот. Приятелите ми са върхът и много се забавляваме. Живея в хубавата част на Бевърли Хилс с татко, адски известен адвокат. Работата ми е да се грижа за него.

Татко, закуси ли вече?

Мел
Закуската беше прекрасна.

Шер
Кафето не е закуска.

Мел
Беше достатъчно добра за генерал Патън.

Шер
Знаеш добре какво стана с него.

Мел
Имаш предвид как завърши бляскавата си военна кариера в немилост?

Шер
Имам предвид колко гладен беше по обяд.

Мел
Шер, какво има в кутията?

Шер
Украса за танците за началото на годината.

Мел
Чакай, чакай, чакай. Започнахте преди две седмици и вече организирате танци?
Шер
Татко, винаги има танци.

Дион
Възрастните са толкова невежи понякога.

Шер
Та това са най-важните танци през годината!

Дион
Да, и годишният бал.

Шер
И танците за Свети Валентин.

Дион
И тези за Коледа-Ханука-Куанза.

Шер
Лукас!

Лукас
Защо си толкова красива?

Шер
Чакам танците с нетърпение.

Лукас
Аз също. Всички ще ми завиждат, когато се появя с най-красивото момиче в училище.

Дион
Не мога да повярвам, че свали Лукас. Капитан на хокейния отбор, питчър, куотърбек. Момчето може всичко. Супер-гадже, Шер.
Шер
Да, но ми харесва колко е сладък.

Дион
О!

Шер
Приятелката ми Тай е от Ню Йорк. Опитвам се да я променя, но тя все се проваля. О, Тай, какъв тен! Да не забрави овлажнителя?

Тай
Взех душ. Това не е ли влага?

Шер
Ексфолиирай вечер…

Амбър
Знаех, че има зебри, но не и че са в класа ни.

Дион
Млъквай, Амбър.

Тай
Ако сложа повече бронзант на светлите места…

Мъри
О, помогни ми , Шон! Шон, помощ! Шон!

Шон
Не си овлажнен! Ставаш на ивици!

Дион
Изобщо не си смешен!

Мъри
Ох!

Г-н Хол
Е, ученици, може да не ви се вярва, но домашните ви са по-типични за детска градина от обикновено.

Шон
Двойка?

Мъри
Преписвах от теб, пич!

Шон
Гадно.
Мъри
Имам тройка.

Шон
Как е възможно?

Мъри
Не знам, май съм преписал грешно.

Шер
Мати е най-малкият в класа и още си играе с играчки.
Г-н Хол
Мати! Като спреш да друсаш това, ще ни удостоиш ли с есето си от наказанието “Защо няма да си губя времето”?

Мати
* Какво е времето? Не е ли случаен опит за налагане на ред и мярка върху нещо фундаментално неизмеримо? Когато говорим за “тук и сега”, когато преживяваме това “сега”, дали то не е вече  минало?

Г-н Хол
** Да си се замислял да насочиш творческата си енергия към нещо градивно?
Амбър
* Точно това са казвали и учителите на Джим Кери.

Дион
Ехо! Гледа ли “Кабелджията”?

Мъри
Понякога геният трябва да изследва най-тъмните кътчета на душата си. Може да изглежда добре в очите на непросветените, но това се дължи на еволюцията на артистичния му образ.
Шон
И притежава 20 милиона.

Мъри
Да!

Шон
Зън-зън.

Г-н Хол
Добре, ученици! Стремежът към величие, след като подминем “Кабелджията”, ни отвежда до Робърт Браунинг, “Човек трябва да се стреми да надхвърли възможностите си, иначе за какво ни е Раят?“
Шер
Напълно вярно. Май трябва да надхвърля себе си в доста неща. * Ало?

Мати
Здрасти. Може ли Тай?

Тай
Ало?

Мати
Хей, заета ли си?

Тай
Не.

Мати
Обърни се.

Шер
**Господин Хол винаги е готов с тонове домашни. После срещнах жена му, училищен съветник. Беше необичайно разхвърляна, дори за нея самата. Ехо, госпожице Гайст?
Г-ца Гайст
О, да, Шер. Изборът за следващия срок – английски, история, природни науки.

Шер
Госпожице Гайст, какво има?

Г-ца Гайст
…човешко поведение.

Шер
Госпожице Гайст, нещо съвсем не е наред. Мисля, че ще ви стане много по-добре, ако…

Г-ца Гайст
О, не. Само че знаеш ли, господин Хол всяка вечер преди сън избира да ми прочете някой сонет. А снощи… просто се обърна и заспа.

Шер
Може би е мислел за нещо.

Г-ца Гайст
Той беше разстроен, че директор Леман нарече конспекта му хипарски. О,Боже. Проявих безсърдечие.
Шер
Напишете му любовна бележка. Направете го.

Г-ца Гайст
Да, права си. “Колко те обичам, Дългоноско…” О, Шер, много те бива.

Шер
Благодаря. Е, госпожице Гайст, за избора на предмети.

Г-ца Гайст
О, Божичко! Сетих се нещо. Нали знаеш “Клюкарника”, колоната за съвети в училищния вестник? Момичето, което я списва, си взе свободна седмица за корекция на носа. Търсим заместник.
Шер
Мога да съм “Клюкарката”?

Г-ца Гайст
Опитай се. Може на това да се спреш. Ето. Това са писмата, които пристигнаха днес. Помни, Шер, анонимно е.

Шер
О, за господин Хол.

Дион
*Ти си Мис “Клюкарка”?

Шер
Да, но не казвай на никого. Анонимна тайна е.

Дион
Добре.

Шер
Ало?

Лукас
Здравей, мило. Ще дойдеш ли на тренировката?

Шер
О, не мога. Имам толкова домашни.

Лукас
Добре, до после.

Шер
Чао. Прекрасно е да имаш разбрано гадже.

Дион
Аз ли не знам.

Тай
Момичета, мисля, че Мати иска да ме покани на танците!

Амбър
О, просто безценно! И как ще те доведе? С колелото ли?
Тай
Това беше шега.

Дион
Тай, но той е толкова млад. А първият танц определя социалното ти положение през годината.

Тай
Е, хубаво е да имаш гадже-застраховка.

Шер
О, Тай, сигурна съм, че можеш да имаш всяко момче, което поискаш.

Тай
Да.

Шер
Помощ! Косата ми е сплескана и безжизнена, а има само 9 дни до танците. Какво ще правя? Маска за обем?

Дион
Мус.

Шер
Къдрене!

Дион
Гениално. Добре, аз съм момче без много пари. Как да накарам момиче да ме забележи преди танците? Как не.

Шер
Романтичен жест, например цветя от градината.

Дион
Знаеш ли, Шер, признавам, че имаш специален талант. 

Мел
Шер.
Шер
* Гадост. Бившият ми доведен брат Джош.

Джош
Здрасти.

Шер
Татко за кратко беше женен за майка му и той си мисли, че може да се мотае у нас безкрайно. Нямаше кой да те изпере? Мисля, че минаха 4 месеца.

Джош
Не, Мел имаше много работа по делото Ренфрю, а аз съм готов да му помогна.

Шер
О, готов да помогнеш. Истински Джей Лено. Татко, моркови. * Ало? Ди!

Мел
Шер, в училище не беше ли с Дион?

Шер
Да.

Мел
И цял след обяд в стаята ти?

Шер
Да.

Мел
Тогава защо говориш с нея и по телефона?

Шер
О, ами трябваше да обсъдим нещо, което започнахме да обсъждаме.
Мел
Затвори, затвори.

Шер
Ди, време за татко. Затварям.

Мел
Какви са тези хартии? Какво става? Вечеряме!

Шер
Не бива да казвам на никого, но водя колонката със съвети в “Алкот Бъз”.
Джош
Не можеш да казваш на хората как да живеят само от едно писмо.

Шер
Може би ти не можеш, но мен доста ме бива.


Имам вързано гадже за танците, но дали да не пробвам нещо по-добро? Подпис, Улегнала. Не! Хората не трябва да улягат. Трябва да се стремят към съвършенство. Скъпа Улегнала, забрави Мистър Сигурен и потърси Мистър Точен. Стремежите на момичетата трябва да надхвърлят възможностите им. Нали за това са танците?


* Както винаги, дрънканиците на доведения търтей се оказаха напълно безпочвени. Още щом излезе колонката, аз станах анонимният хит на училището. Внезапно хората започнаха да изглеждат по-добре, да се обличат по-добре и да имат по-добри връзки.
Момиче 1
** “Клюкарката” каза, че лавандулата е цветът на сезона.

Момиче 2
Чете ли в “Клюкарника”…

Амбър
Как бих могла да знам какво казва “Клюкарката”.
Момиче 2
Ти ли си новата “Клюкарка”?

Амбър
Не мога да ви кажа.

Момиче 2
На мен можеш.

Шер
Тай, какво е станало?

Дион
Райетата, нали?

Тай
Не, попитах “Клюкарката” дали да ида с Мати на танците, тя каза не и аз му отказах. После осъзнах, че наистина го обичам. Затова го помолих да ме покани отново, но той ми отказа.

Шер
Специално за Мати ли попита?

Тай
Не, не. Нарекох го “вързано гадже”, защото всички казват, че е такъв. Само че разбрах, че той не е вързаното ми гадже, а истинското ми гадже. Сега той ме мрази, а аз мразя Мис “Клюкарка”. Съсипа ми живота!

Шер
О, не. Съсипала съм нечий живот. И то точно на горката Тай. * Понесох се по безкрайната спирала на срама. Направих ужасен гаф. Заклех се да оправя някак кризата на Тай. * Ало?
Лукас
Шер, няма ли да дойдеш на мача?

Шер
Какъв мач?

Лукас
Хокейният.

Шер
О, скъпи, в момента съм ужасно заета. Извинявай, не мога.

Лукас
Добре. Чао.

Шон
* Когато имам тест, сърцето ми започва да прескача. Дали защото не съм подготвен или имам изпитно разстройство?
Шер
Явно се вълнуваш от изпитния процес. Недей да се тъпчеш предната вечер, а добре се наспи. А сутринта си хапни здраво и с наслада.

Амбър
Купих си блузка без презрамки. Как да направя отпуснатите си ръце в а-ла Тина Търнър. 

Шер
Бързо! Вдигай тежести! Каквото тегло можеш да понесеш. Кръгове и махове. Помни – без болка няма сполука. Дано последните ми съвети са помогнали на някои окаяни души.
Шон
Защо пак имам 2? Спах. Ядох яйца и филийки.

Мъри
Ами сок?

Шон
Прясно изцеден.

Шер
О, Боже! Забравих да спомена ученето!

Дион
*Божичко, Амбър! Кажи ми, че това е новата “Готие”!

Амбър
Ще ми се. Прекалих с вдигането на тежести. Личният лекар иска да ме прати на акопресура, но акупунктуристът ми мисли, че ще искат да ме оперират.

Шер
Какво направих?! Съсипвам живота на всички. 
Г-н Хол
Шер, би ли прочела сонета на Шекспир? “Когато и бездушната Съдба,
Шер
…и хората ме гледат с неприязън,


аз пълня свода с горестна молба


и питам го, защо съм тъй наказан…”
Г-н Хол
Добре, добре. Рядко го казвам, но някой иска ли да продължи с по-малко страст?
Шер
Съветите ми бяха напълно непросветени. Но трябва да бъда Мис “Клюкарка” още два дни.
Лукас
Чувствам се необичан и недооценен. Как да накарам човека, на когото държа, да се промени? Безделник в Бел Еър.

Шер
Драги Безделнико, не се опитвай да променяш другите. Намери човек, който ще те обича такъв, какъвто си. Все едно.

Джош
Шер, трябва да те питам нещо.

Шер
Защо? Какво разбирам аз?

Джош
Какво мислиш? Харесва ли ти?

Шер
Хубав цвят, подхожда на очите ти.

Джош
Отвън или вътре?

Шер
Прибери я. И махни чантичката от кръста. Разваля фасона. Имаш прилично тяло.

Джош
Добре. Благодаря. 

Шер
Кого заблуждавам? Аз се нуждая от съвет.


За навяхването на Амбър е виновен тенис-инструкторът. Ако знаех, че писмото за фобията от тестове е на Шон, щях непременно да спомена и ученето. Но най-лошо стана с Тай. Ако просто ме беше попитала лично, нямаше да оставя да си изгуби гаджето. Вината е изцяло на Мис “Клюкарката”. Ако не си оперираше носа, нищо такова нямаше да се случи.
Мел
Шер, какво правиш?

Шер
Изпускам парата, за да ми дадеш съвет. 

Мел
Не, Шер. Ти просто си търсиш извинения и прехвърляш вината. Кой постъпва така?

Шер
Политиците.

Мел
Кой?

Шер
Политиците.

Мел
А как се държим в този дом?

Шер
Като адвокати.

Мел
Именно! Това значи да постъпваме честно и правилно.

Шер
Май ще трябва да призная на Тай, че аз съм Мис “Клюкарка” и да я оставя да ми се ядоса и да направя всичко възможно да ги събера с Мати.за танците.
Мел
Това е моето момиче.

Шер
Благодаря ти, тате! Страхотно е да имаш известен адвокат вкъщи. Получавам по-скъпи съвети от всяко дете. 

Тай
Ти си Мис ”Клюкарка”?

Шер
Само докато носът на истинската Клюкарка оздравее. Ужасно е. сигурно ме мразиш.

Тай
Не, не те мразя. Просто си вършеше работата. 

Шер
Защо не говори с мен, вместо да пишеш на Клюкарката?

Тай
Защото вече знаех, че смяташ Мати за незрял. Ти защо не ми каза, че си Мис Клюкарка?

Шер
Когато поех работата, обещах да пазя тайна. Сега осъзнавам, че обещанията към приятелите са далеч по-важни.

Дион
Така си е.

Шер
Обещавам да направя всичко възможно, за да ви събера с Мати. Мога да говоря с него след обяд.

Тай
Ще го сториш ли?

Дион
Остави на нас.

Лукас
Шер, трябва да поговорим. Може ли да се видим лед училище?

Шер
О, скъпи, днес съм супер заета. Не може ли друг път?

Лукас
Доста е важно.

Шер
Много ще съм ти задължена.

Лукас
Добре.

Дион
Защо момчетата все си мислят, че техните проблеми са по-важни от нашите?

Шер
Все едно, не се тревожи. От теб се иска само да решиш какво да облечеш.
Тай
О, момичета!

Шер
Опитахме се да се срещнем с Мати на неутрална територия, но да се сервира мокачино. Само че той трябваше да наглежда малката си сестричка. Тъй като дадох на Тай много погрешен съвет и се съгласихме, че съм постъпила изумително глупаво, мисля, че най-добре би било вие двамата да отидете на училищните танци заедно.

Мати
Прочетох писмото на Тай. Нарекла ме е “вързано гадже”. Не съм ничие “вързано гадже”.

Шер
О, тя го е казала в добрия смисъл. Че не би се притеснявала да бъде с теб.
Мати
Знам какъв е смисълът. Мислиш си, че съм тъпак, само защото съм по-малък и съм прескочил една година, не се бръсна и нямам кола. Мислиш, че съм нула с жените. Е, доста грешиш. Не съм вчерашен, взел съм си своето и се оправям с жените.

Дион
Нима?

Мати
Аха.

Дион
И кого ще заведеш на танците?
Мати
Никого. Но само защото ще е скучно и не ми се ходи.

Шер
О, стига, Мати! Ще бъде забавно. Нали? Едва ли искаш да се мотаеш вкъщи в събота.

Сара
Ей! Ти каза, че в събота ще идем в “Травъл Таун”.

Мати
Това е през деня, те говорят за вечерта. Няма да ходя и това е окончателно.

Шер
Браво. Още един провал. И какво да правя сега?


Предадох на Тай бърз курс по сваляне на момчета. Направихме фалшиви покани и подаръци и ги размахвахме под носа на Мати.

Тай
О, боже! Обичам момчетата.

Мати
*Ало?

Шер
Мати?

Мати
Да.

Шер
Исках да ти дам вътрешна информация. Тай получи много покани.

Мати
Е, и?

Шер
Още никого не е избрала. Исках само да те предупредя, преди да е избрала друг.

Мати
Съжалявам, все още не ми допада положението на изпаднал.

Шер
** Спомних си, че Мати ще води сестра си в “Травъл Таун”. Престорихме се, че случайно сме се натъкнали на него. Хората винаги са по-отворени, когато ги видиш извън средата им. Помни, Тай, направо си луда по влаковете.
Тай
Влакове.

Шер
Аз ще те чакам тук.

Тай
Добре.

Шер
Върви!

Тай
*Здравей.

Мати
Здрасти.

Сара
Здрасти.

Тай
Здравей. Приятно ми е.

Сара
На мен също.

Мати
Какво правиш тук?

Тай
Дойдох да те видя.

Мати
Какво?

Тай
Съжалявам, че те нарекох “вързано гадже”. И наистина много искам да отида с теб на танците. 

Сара
Мила е. С нея ли ще излизаш?

Мати
* Ами…аз…аз… такова… би било супер.

Тай
Добре.

Шер
* Браво! Тай си получи гаджето. Но не благодарение на моите идеи.


Колкото и да се радвам за Тай, не мога да повярвам, колко сгреших за проблемите на всички. Какво ли още съм объркала? Ало? Лукас! Няма да ме заведеш на танците? * Мис Клюкарка ти е казала, но… прочел си го във вестника? * Знаеш ли, тя не винаги и за всичко е права. Значи той е “Безделникът в Бел Еър”. Дала съм съвет как да ме зареже гаджето!


Е, след като казах на всички кого да заведат на танците и какво да облекат, се оказах съвсем сама в събота вечер.

Джош
Хей, днес не е ли първото от безкрайната поредица светски събития?

Шер
Ако говориш за танците по случай началото на годината, да.

Джош
И? Не трябва ли да блестиш под тонове грим?

Шер
Знам, че ще се радваш да използваш тези допълнителни камъни срещу мен, но сред най-тъпоумните съвети, които раздадох, казах на собственото си гадже да зареже приятелката си.

Джош
Шегуваш се.

Шер
Дори не си спомням всички безумия, които написах. Не можеш да казваш на хората как да живеят само по едно писмо.

Джош
Видя ли? Казах ти.

Шер
Знаех си, че ще го кажеш. Винаги знам какво си мислиш.

Джош
Нима? Какво си мисля?

Шер
*О, не знам. Вече нищо не знам. Какво си мислиш?

Джош
Чудя се Мел има ли вратовръзка, която да взема назаем?

Шер
Кой да предположи, че моят не-брат ще се окаже свестен. Не беше среща, но беше забележителна имитация. ** Най-после срещнах истинската Мис Клюкарка. И бях безкрайно доволна да й върна щафетата. Нека друг се преструва, че знае всичко. Отсега нататък ще си гледам моята работа. Е, през повечето време.
Край

ПРЕВОДАЧ
Стоянка Димова

